钦定古今图书集成/明伦汇编/氏族典/第336卷 > 刘仁赡
## 钦定古今图书集成/明伦汇编/氏族典/第336卷 > 刘仁赡

按《五代史裴约传》：“刘仁赡，字守惠，彭城人也。父金，事
杨行密，以骁勇知名。仁赡少通兵书，事南唐，为黄、袁
二州刺史，所至称治。李景使掌亲军。周师征淮，仁赡
为节度使，镇寿州，按兵城守。世宗围之数重，攻之百
端，不能下。明年，世宗复至淮上，景兵大败，君臣皆震
慑，奉表称臣，而仁赡独坚守不可下。子崇谏幸其父”
病，谋与诸将出降，仁赡立命斩之，于是士卒皆感泣，
愿以死守。三月，仁赡病甚，其副使孙羽以城降，世宗
命舁仁赡至帐前，叹嗟久之，是日卒。世宗以其子崇
赞为怀州刺史。